Baba val na haar dood in hysbakskagAreej Ali (Foto: NY Daily News) ŉ Ses weke oue baba is Donderdag oorlede en haar ma in ŉ kritieke toestand ná die ma haar stootwaentjie in ŉ hysbak ingestoot het sonder om te besef dat die hysbak nie op dieselfde verdieping was nie. Die voorval het Donderdag omstreeks 10:20 (plaaslike tyd) in Brooklyn in New York plaasgevind. Plaaslike owerhede het gesê die hysbak het vermoedelik tussen die 21ste- en 22ste verdieping van die gebou tot stilstand gekom. Dié owerhede het ook Dinsdag aan die New York Daily News bevestig die ma was op die 23ste vloer ten tye van die voorval en het minstens twee en ŉ half meter ver, tot op die stootwaentjie, geval. Die ma en haar oorlede kind is intussen as die 21-jarige Aber Al-Rahabi en Areej Ali geïdentifiseer. Sea Rise II-gebou waar die voorval plaasgevind het (Foto: NY Daily News) The New York Times berig verder dat ŉ meganiese werktuigkundige glo Donderdag besig was om aan die hysbak te werk ná talle klagtes van huurders Woensdag ingestroom het. Intussen het dit ook aan die lig gekom dat die gebou se veiligsheidsopsigters hulle glo ook skuldig maak aan meer as 50 ander veiligheidsoortredings. Salah Ali, Rahabi se pa, het aan dié webwerf vertel die familie verkeer in algehele skok. “Sy was nog net ŉ maand oud. Ek kan dit nie glo nie. Dis my kleinkind, ek weet nie hoe verwerk ŉ mens so iets nie,” het hy gesê. Bron: New York Daily News